Eisma

Eisma on küla Lääne-Viru maakonnas Haljala vallas.

Enne Eesti omavalitsuste haldusreformi 2017. aastal kuulus küla Vihula valda.

Külas on murdeid lindistanud keeleuurija Johannes Karineeme.

 Küla 
Eisma külaselts regristreeriti 5. aprillil 2023. aastal. Nende põhitegevusalaks on kohaliku elu edendamine ja toetamine. Külaseltsi esindaja on Liis Pilli.
pisi|Eisma küla- Mere
pisi|Eisma. Kandle-Eisma tee
Praegune külavanem on Luule Tulli poeg Andres Tull, kes on esivanemate kaudu sealsete juurtega. Külavanema sõnul on külas kolm ühiskonnavormi: suvitajad, nädalavahetuse veetjad ja põliselanikud. Karepa kandi küladel on tehtud oma arengukava.

 Vana rahvamaja 
Eisma küla serval asus 19. sajandil rahvamaja, hiljem ENSV ajal oli selles Raamatukaubastu suvila. Eisma Rahvamaja ehitati külarahva oma jõudude ja vahenditega 1928. aastal. Sellest on säilinud vaid üksikud fotod ja mälestused vanematelt elanikelt. Hilisem Raamatukaubastu suvila ja Eisma rand koos männimetsaga oli puhkuse veetmise kohaks.  2001. aastal jõulude ajal põles vana Raamatukaubastu suvila maha. Varemed seisid aastani 2003, mil nende asemele kerkis kaasaegne külalistemaja. 

Allikate järgi on Eismal asunud ka kool. Rakvere turul kaubitseti Eisma räimega.

 Külalistemaja 
pisi|Männimets Eisma rannas
Eisma Külalistemaja  peamajas on 22 ööbimiskohta, lisaks klaasgalerii, mis mahutab kuni 60 inimest. Üksteist 4-kohalist kämpingut koos saunamaja, olmemaja, grillkoja ja kümblustünniga moodustavad omaette kompleksi.

 Pood 
Eismal asub Haljala valla kõige väiksem pood, Eisma pood, mille mõõtmed on 9 ruutmeetrit. Poe omanik on Marika Kaselo. Poe ümber toimuvad OTT- laadad ehk kohalikude väiketootjate laadad. Pood on avatud ainult suveperioodil.

 Sadam 
Eisma sadam on erasadam, mis pakub sadamateenuseid kutselistele kaluritele, kohalikele laevaomanikele ning mereturistidele. Sadamas on 27 kaikohta. Sadama navigatsioonihooaeg merel algab 1.mail ja lõpeb 30.septembril. 
pisi|Eisma pood
pisi|Eisma rand
Suviti toimub sadamas suveteater ja kodukohvik. Aastal 2024 ja 2019 toimusid sadamas Merepäevad, mille regatist võttis osa 60 noorsportlast.   Aastal 2023 toimusid sadamas suviti ka meresporditreeningud. 

 Tenniseväljak 
2021. aastal valmis sadamas täismõõtmetes tennise- ja korvpalliväljak, kus saab sadama veebilehel broneerides mängida 3×3 korvpalli ühe korvi all ning tennist täisväljakul.

 Inimesed 
2025. aasta kevadel avas Eisma kunstnik Airin Lehesoo Haljala Rahvamajas maalinäituse. Näituse avamise hetkeks oli Lehesoo elanud Eismal üle 30 aasta. 

Eismalt on ka pärit 21-kordne Nõukogude Liidu ja 42-kordne Eesti meister motospordis- Luule Tull. 

Vaata ka
Eisma sadam
Luule Tull
Haljala Rahvamaja
Rakvere turg
Karepa
Merepäevad

 Galerii 

 Viited 

Välislingid
 Urmas Jaagant: Rutja rannakülade elanikud on laskevälja rajamise vastu, EPL, 19. november 2008 

Kategooria:Haljala vald
Kategooria:Lääne-Viru maakonna külad